
TISZTELT KÉPVISELŐ - TESTÜLET!
A helyi önkormányzatokról szóló 1990. évi LXV. törvény határozza meg az önkormányzatok által ellátandó kötelező és vállalható feladatokat, az azokkal kapcsolatos teendőket, szabályokat. A feladatellátás biztosításának pénzügyi fedezetét az önkormányzatok költségvetésükben tervezik meg és annak alapján végzik szolgáltató és ellátó feladataikat. Jelen előterjesztés keretében a 2016. évi költségvetés végrehajtásáról kívánok áttekintést adni. 
Bevételek 
A bevételek alakulását az 1. sz. melléklet mutatja be.
Működési célú állami támogatások.  Az önkormányzatnak ezen a jogcímen számított bevételi  teljesítése  időarányos. .Az állami támogatások időarányosan az igénylésnek megfelelően a nettó finanszírozás keretén belül  jóváírásra kerül az önkormányzat számlájára.
A Közhatalmi bevételek : a költségvetésben előirányzott bevételekhez képest a teljesítés ezen a jogcímen a tervezetteken felül alakult. Itt a helyi adók és adójellegű bevételek teljesítésének számszerűsítése a következő. Iparűzési adóból  4.200 ezer forint, Kommunális adóból 1.005 ezer gépjárműadóból 536 ezer pótlékból talajterhelési díjból, valamint bírságból befolyt bevételünk 15 ezer Ft.
Működési bevételek: működési bevételünk az önkormányzat vagyonának hasznosításából tevődik össze. Bérleti díjak, koncessziós díj, földhasználati díj.
Támogatás értékű működési bevételek a következők szerint alakultak:   a Munkaügyi Központtól a közcélú foglalkoztatásra  1.880 ezer forintot igényelt vissza az önkormányzat a közmunkások munkabér finanszírozásához .
Kiadások: 
A kiadások részletes bemutatását a 2. sz.  melléklet tartalmazza.

A személyi juttatások, a munkaadókat terhelő járulékok, a dologi kiadások ,valamint az ellátottaknak kifizetett juttatások teljesítése is a tervezetteken belül tudott maradni a 2016 évben.
A támogatásértékű működési kiadás, mely a társult önkormányzatoknak, valamint intézményeiknek a társulási megállapodás alapján nyújtott támogatást foglalja magába, teljesítésük minden hónapban a társulási megállapodásban rögzítetteknek megfelelően alakult, a 2. számú mellékletben felsoroltak alapján.
Működési célú egyéb pénzeszközátadás  teljesítése  is megtörtént.

Felhalmozási kiadásainkat  987 ezer forintban teljesítettük.  

Szivattyú csere történt valamint eszközbeszerzés.

A költségvetési szerv bank- és pénztárszámlája a költségvetési szerv valamennyi a költségvetésének végrehajtásával kapcsolatos pénzeszközeit tartalmazza, melyek figyelembevételével megállapítható a záró pénzkészlet. Önkormányzatunk

14.948 ezer forint pénzkészlettel zárta  a 2016-ös évet.
Ezúton kérem a Tisztelt Képviselő-testületet, hogy a 2016. évi költségvetés teljesítéséről szóló beszámolót megvitatni és elfogadni szíveskedjenek.

